# Bogeria (pel·lícula)

Bogeria (títol original en anglès, Craze) és una pel·lícula de terror de 1974 dirigida per Freddie Francis. Protagonitza Jack Palance com un traficant d'antiguitats psicòtics que sacrifica dones a l'estàtua de Chuku, un ídol africà Ha estat doblada al català.
Va ser l'última pel·lícula produïda per Herman Cohen.

## Sinopsi

Gran Bretanya, principi dels anys 70 del segle xx. En una tranquil·la ciutat de província anglesa, un conegut antiquari, Neil Mottram, amaga un terrible secret. Està dedicat a una deïtat africana assedegada de sang, Chuko, el monstruós ídol de la qual guarda al soterrani del seu taller. Per congraciar-se amb el dimoni i obtenir-ne favors i béns, Mottram duu a terme sacrificis humans despietats amb noies desprevingudes. Descobert per la policia, que havia aconseguit despistar amb habilitat durant molt de temps, i assetjat a la seva botiga, intenta resistir en va, confiant en l'ajuda d'en Chuko, abans de ser eliminat.

## Repartiment

* Jack Palance com a Neal Mottram
* Diana Dors com a Dolly Newman
* Julie Ege com a Helena
* Edith Evans com a tia Louise
* Hugh Griffith com a advocat
* Trevor Howard com a Bellamy
* Suzy Kendall com a Sally
* Michael Jayston com a Wall
* Martin Potter com a Ronnie
* Percy Herbert com el detectiu Russet
* David Warbeck com el detectiu Wilson
* Kathleen Byron com a Muriel Sharp

## Producció

La pel·lícula es va basar en una novel·la de 1967 The Infernal Idol. El 1972 Herman Cohen va obtenir els drets i estava escrivint un guió. El març de 1972 es va anunciar que Jack Palance protagonitzaria una versió cinematogràfica, que seria una coproducció entre Herman Cohen i Joe Solomon.
Freddie Francis havia fet una sèrie de pel·lícules de terror per a Amicus i altres productors, inclòs Herman Cohen per a qui va dirigir Trog. Francis va dir més tard: «Tan aviat com vaig començar, em vaig adonar que estava assotant un cavall mort». El director diu que hi havia només quatre coses bones sobre el film: Palance, Trevor Howard, Edith Evans i Hugh Griffith, i afegeix: «Jack va perdre l'interès gairebé de seguida, Hugh i Trevor li donaven molt a l'ampolla i la estimada Edith va pensar que estàvem fent una pel·lícula ‘adequada’ i, per tant, teníem tot el temps del món». En Francis diu que com que el repartiment incloïa Howard i Griffith, Evans va pensar que hi havia molt de temps per bloquejar escenes, quan Francis només tenia un programa de sis setmanes.
Palance va arribar a Londres per fer el film que va començar a rodar el març de 1973. Cohen diu que s'havia portat bé amb Palance, però «tots els altres tenien por d'en Jack: té aquesta aura sobre ell. Espantava Freddi Francis l'espantava.»
Francis va dir més tard: «Fins i tot en Jack no va poder evitar-ho. Vaig pensar que podríem haver fet alguna cosa amb Jack, però una vegada més, Herman va fer que aquest vell Aben Kandel escrivía els guions i crec que Abe faria qualsevol cosa que li digués Herman.»
Diana Dors havia fet anteriorment Berserk per a Cohen.

## Recepció

Cohen diu que la pel·lícula va anar molt bé econòmicament, però va quedar tocada perquè el productor l'havia venuda a National General als Estats Units, que va ser comprada per Warner Bros; això va provocar un retard en l'estrena nord-americana.

## Referències

* ↑ «Craze (1974) - Freddie Francis | Synopsis, Characteristics, Moods, Themes and Related | AllMovie».
* ↑ Bogeria a esadir.cat
* ↑ Herman Cohen: [Final 1 Edition] The Times; London (UK) [London (UK)]11 June 2002: 31.
* ↑ «Coming». Cinemafantastique (Winter). 1971: 42.
* ↑ MOVIE CALL SHEET: Juliet Mills Set for 'Avanti' Murphy, Mary. Los Angeles Times 4 Mar 1972: b8.
* ↑ Francis, Freddie. Freddie Francis: The Straight Story from Moby Dick to Glory, a Memoir. Scarecrow Press, 2013, p. 165. ISBN 9780810892064.
* ↑ MOVIE CALL SHEET: Cicely to Portray Shirley Chisholm Murphy, Mary. Los Angeles Times 24 Mar 1973: b8.
* ↑ Weaver, 2003, p. 84.
* ↑ Koetting, Christopher (1995). «Tales from the Script». Hammer Horror (6): 12.
* ↑ Vagg, Stephen (2020-09-07). «A Tale of Two Blondes: Diana Dors and Belinda Lee». Filmink.
* ↑ Weaver, 2003, p. 85.

## Bibliografia

* Weaver, Tom. Double Feature Creature Attack: A Monster Merger of Two More Volumes of Classic Interviews. McFarland, 2003. ISBN 9780786482153.

## Enllaços externs

* Craze at Letterbox DVD
* Craze a Internet Archive